open-index/open-wikipedia-markdown huggingface dataset:
Ría de Avilés

A **Ría de Avilés** atópase en Asturias, e está localizada no mar Cantábrico, próxima á localidade homónima. Trátase dun esteiro natural, que desemboca ao mar pola localidade de San Juan de Nieva.

## Información xeral 
A ría leva dirección norte no seu lado máis próximo á cidade, tomando dirección noroeste a partir da curva de Pachico. Está situada nunha falla tectónica, coñecida como Falla de Ventaniella, que provocou pequenos tremores ao longo da historia. Na súa conca desembocan pequenos ríos como o río Raíces, o río da Magdalena ou o río de Vioño. A barra de saída da ría sempre sufriu problemas de colmatación, obrigando a dragados periódicos. A extensión da ría era maior noutros tempos. A marismas ocupaban a zona na que se sitúa o actual *Parque del Muelle*, sendo desecadas a finais do século XIX. Na proximidade da ría, a poucas millas da costa, atópase o canón de Avilés, sima abisal na que se ten constancia da existencia da lura xigante. 
Dende o ano 2003 estase a realizar unha importante labor de limpeza dos lodos contaminados da ría. A causa a grande contaminación de décadas pasadas, deixaran a ría en moi mal estado dende o punto de vista ecolóxico. Aínda así,quedan restos das antigas marismas de grande valor ecolóxico, sobre todo pola presenza de aves migratorias, coma a enseada de Llodero, a punta de Recastrón e a charca de Zeluán.

## Ría e porto 
miniatura|Final da ría: Novo paseo da ría de Avilés.
A ría tal como a coñecemos hoxe é a ampliación do porto de Avilés sufrida na década dos cincuenta ao implantarse Ensidesa (*hoxe Arcelor*), para dar saída e entrada aos produtos metalúrxicos que se ían fabricar na nova factoría. Hoxe en día a ría está arrodeada de importantes empresas como son Alcoa, Cristalería Española, Asturiana de Zinc etc. Na marxe oeste da ría atópase tamén a lonxa de Avilés, a confraría de pescadores e o porto deportivo, cuxo número de amarres está experimentando un gran crecemento nos próximos anos. Os peiraos industriais son o de Raíces, o de San Juan de Nieva e o de San Agustín. Preto deste último vaise edificar o centro cultural Oscar Niemeyer. Está previsto que no ano 2008 empecen as obras da marxe dereita da ría, que farán que os atraques teñan continuidade dende o peirao de Alcoa ata a dársena de San Agustín, moi preto do Niemeyer e do novo porto deportivo.

## Notas 
## Véxase tamén 
### Ligazóns externas 
* Páxina oficial do Porto de Avilés
* Información variada sobre a Ría e Porto de Avilés
Anticipación

A **anticipación** ou **prolepse** é unha figura retórica de pensamento que consiste en adiantar razoamentos que poidan influír sobre o oínte ou o lector, ou que de antemán refuten os seus posibles argumentos adversos.
Ragón, Covas, Ferrol

**Ragón** é un lugar da parroquia de Covas no concello de Ferrol na provincia da Coruña. Tiña 287 habitantes no ano 2007 segundo datos do Instituto Nacional de Estadística dos cales eran 130 homes e 157 mulleres, o que supón un aumento con relación ao ano 2004 cando tiña 266 habitantes.

## Lugares e parroquias
### Lugares de Covas
### Parroquias de Ferrol
Lodeiro, Esmelle, Ferrol

**Lodeiro** é un lugar da parroquia de Esmelle no concello de Ferrol na provincia da Coruña. Segundo o Instituto Nacional de Estadística en 2007 tiña 56 habitantes (31 homes e 25 mulleres), cinco menos ca en 2004.

## Lugares e parroquias 
### Lugares de Esmelle 
### Parroquias de Ferrol
Santiago, Rubiás dos Mixtos, Calvos de Randín

**Santiago dos Mixtos** é un lugar da parroquia de Santiago de Rubiás no concello de Calvos de Randín. Segundo o INE e o IGE en 2011 tiña 80 habitantes (43 homes e 37 mulleres), 13 máis ca en 2010.
## Toponimia 
O topónimo **Santiago** é un haxiotopónimo referido a Santiago o Maior e débese á presenza no lugar da igrexa de Santiago de Rubiás dos Mixtos.

## Historia 
Xunto con Rubiás e As Maus conformaba ata 1864 o Couto Mixto. Na igrexa de Santiago está a arca na que se gardaban os documentos que recoñecían os dereitos dos habitantes do Couto Mixto.

## Galería de imaxes 

Ficheiro:Couto Misto.JPG|Placa comemorativa, Igrexa de Santiago de Rubiás

## Lugares e parroquias 
### Lugares de Rubiás dos Mixtos 
### Parroquias de Calvos de Randín 
## Notas
Río Foyle

260px|miniatura| Ponte Craigavon sobre o río Foyle.
O **río Foyle** (en gaélico irlandés: *an Feabhal*) é un río do noroeste de Irlanda, cuxo curso esténdese dende a confluencia dos ríos Finn e Mourne en Strabane, no Condado de Tyrone, Irlanda do Norte, ata a cidade de Derry, onde desemboca no Lago Foyle e, despois, no océano Atlántico.
Bad Tölz

**Bad Tölz** é unha cidade de Alemaña, capital do distrito de Bad Tölz-Wolfratshausen, na rexión administrativa de Oberbayern, estado de Baviera. A cidade é unha estancia termal moi coñecida na Alemaña.

## Xeografía 
Bad Tölz fica no val do río Isar (en alemán: Isartal), á entrada do chamado Isarwinkel (ángulo do Isar). A cidade é localizada a 50&nbsp;km a sur de Múnic. Os municipios veciños son:

* a Sur: Gaißach, Wackersberg, Lenggries
* a Norte: Königsdorf, Sachsenkam, Dietramszell, Geretsried
* a Leste: Greiling, Reichersbeuern, Waakirchen
* a Oeste: Bad Heilbrunn

## Historia 
* 1331 A poboación de Tölz recibe o dereito a estabelecer un mercado do Emperador Ludwig o bávaro.
* 1453 Un grande incendio destrúe a Marktstraße (rúa principal), igrexa e fortificación.
* 1845 Descubrimento de fontes de Iodo na montaña Sauersberg.
* 22 de xuño de 1899 Tölz recibe o título de Bad (concedido á poboacións con estancia termal).

## Personalidades 
* Thomas Mann (escritor, posuíu aquí unha casa de vacacións)
* Klaus Mann (escritor, fillo de Thomas Mann, pasou aquí parte da súa infancia)
Dourado (constelación)

**Dorado** ou **Peixe Dourado** é unha constelación austral, creada por Pieter Dirkszoon Keyser e Frederick de Houtman entre 1595 e 1597, e listada por primeira vez na *Uranometria* de Johann Bayer de 1603; coñecida tamén como *Xiphias* ou *Peixe Espada*, recibe o seu nome en realidade do *mahi-mahi*, *Coryphaena hippurus*, un peixe comestible orixinario de América e que recibe o nome castelán de *delfín dorado*. Nela é visible meirande parte da Gran Nube de Magallanes.

## Estrelas principais 
* α Doradus, a estrela máis luminosa da constelación de magnitude aparente 3,30. É unha estrela branca de tipo espectral A0 e variable do tipo Alfa2 Canum Venaticorum.
* β Doradus, variable cefeida cun brillo que oscila entre magnitude 3,46 e 4,08. A variación é apreciable a simple vista.
* γ Doradus, estrela branco-amarela que dá nome a un tipo de estrelas variables, as variables Gamma Doradus.
* δ Doradus, estrela branca da secuencia principal de magnitude 4,35.
* ζ Doradus, anana amarela algo máis luminosa có Sol situada a 38 anos luz.
* R Doradus, estrela variable e unha das estrelas coñecidas de maior tamaño.
* S Doradus, estrela hiperxigante na Gran Nube de Magallanes. Prototipo das variables luminosas azuis, é unha das estrelas máis luminosas que se coñecen.
* AB Doradus, sistema estelar triplo a 49 anos luz da Terra.
* HD 30177, anana amarela cun planeta extrasolar.
* HE 0437-5439, estrela fuxitiva que se afasta de nós a 723&nbsp;km/s.
* WOH G64, superxigante vermella na veciña galaxia da Gran Nube de Magallanes.
* LH 54-425, estrela binaria formada por dúas grandes estrelas azuis moi próximas.
* Melnick 42, estrela masiva na Gran Nube de Magallanes.

## Obxectos notables do espazo profundo 
Ademais de ser visible nesta constelación a meirande parte da Gran Nube de Magallanes, pódense observa-los seguintes obxectos:

### Galaxias 
* NGC 1566, galaxia espiral vista de fronte.
* NGC 1672, tamén é unha galaxia espiral, do tipo Seyfert.

### Cúmulos estelares 
* NGC 1818, un cúmulo globular moi novo que forma parte da Gran Nube de Magallanes.
* NGC 1850, cúmulo aberto atípico.
* Cúmulos abertos NGC 1901, NGC 1910 e NGC 1978.

### Nebulosas 
* NGC 2070, 30 Doradus ou Nebulosa da Tarántula, de magnitude 8, unha rexión H II extremadamente luminosa na Gran Nube de Magallanes.
* NGC 2080, rexión de formación estelar tamén na Gran Nube de Magallanes.
* NGC 1748, outra rexión de formación estelar na veciña galaxia.
* NGC 2032 ou Nebulosa Gaivota, complexo de nebulosas que conten catro obxectos NGC diferentes: NGC 2029, NGC 2032, NGC 2035 e NGC 2040, sendo NGC 2035 o máis brillante.
* N44C, nebulosa de emisión cunha estrela principal que é excepcionalmente quente, cunha temperatura de 75.000 K.
* DEM L 106, nebulosa de reflexión tamén na Gran Nube de Magallanes.

## Notas 
## Véxase tamén 
### Ligazóns externas 
* The Deep Photographic Guide to the Constellations: Dorado 
* Peoria Astronomical Society - Dorado 
* Star Tales – Dorado
Cachapa

Unha **cachapa** é un prato típico de Venezuela. Ten forma de filloa pero máis grosa.

## Ingredientes 
Os seus ingredientes son auga ou leite, fariña de millo, aceite, ovos, azucre e sal. Mestúranse ata ter listo un amoado semilíquido que se verte nunha tixola.

## Acompañamento 
Adóitase acompañar de queixo fundido, manteiga, xamón ou outros ingredientes, que se colocan dentro da cachapa.
Subdivisións de Irlanda do Norte

Irlanda do Norte está dividida en 26 distritos para fins de administración e goberno local. Os distritos foron implantados en 1973 para substituír o sistema de condados administrativos creado en 1898.

miniatura|200px|Condados tradicionais e administrativos de Irlanda do Norte (en rosa)

## Condados 
O seis condados tradicionais e antigos condados administrativos de Irlanda do Norte son:

# Condado de Fermanagh
# Condado de Tyrone
# Condado de Derry (ou Londonderry)
# Condado de Antrim
# Condado de Down
# Condado de Armagh

Para fins administrativos, existían ademais as cidades con estatuto de condado (*county-borough*), Belfast e Derry.

Os condados administrativos non son usados máis que para fins de goberno local ou administrativo e seguen a ser empregados apenas para algúns fins específicos. Para fins administrativos foron creados en 1973, 26 distritos.

## Distritos 
O 26 distritos de Irlanda do Norte son:

## Véxase tamén 
### Outros artigos 
* Illa de Irlanda
* Irlanda do Norte
* Ulster
* República de Irlanda
Arepa

miniatura|Arepas de Venezuela
A **arepa** é un tipo de comida feita de fariña de millo propia da gastronomía de Colombia e Venezuela. É un prato que se consome acotío, comunmente como parte do almorzo ou a cea, e que pode servirse con diferentes acompañamentos, como queixo, aguacate, ou partido para facer un sándwich (especialmente en Venezuela). Pode ser de diferentes tamaños, formas e varía moito o xeito de preparación. É semellante na súa forma á *gordita* mexicana ou á *pupusa* salvadoreña. As arepas tamén se poden atopar en Panamá, Porto Rico, República Dominicana, Trinidad e Tobago e as Illas Canarias.

miniatura|dereita|250px|Arepas

## Notas 
## Véxase tamén 
### Bibliografía 
* 
* Pequeña Historia de la Arepa. Mariano Picón Salas. Suma de Venezuela. Caracas.1966.
* Patiño, Víctor Manuel. (1990) Historia de la cultura material en la América Equinoccial. Instituto Caro y Cuervo. Bogotá. Pp:99.
* Flandrin Jean- Louis y Montanari Máximo. (2004) Historia de la Alimentación. Ediciones TREA España. Pp: 698.
* Fernández de Oviedo, Gonzalo. (1995) Sumario de la natural historia de las indias. Universidad Jorge Tadeo lozano. Bogotá. Pp: 14, 15, 16.
* Simón, Pedro Fray. (1986) Fray Pedro Simón y su vocabulario de americanismos. Instituto Caro y Cuervo. Bogotá. Pp: 53 y 71.
* Rojas de Perdomo, Lucía. (1994) Cocina Prehispánica. Editorial Voluntad. Bogotá. Pp: 216.
* Corporación Académica Colombiana de gastronomía. (2005) La Arepa Pan Nativo. Alimentos Polar S.A. Bogotá.
* Boussingault, Jean Baptiste.  Memorias Tomo 2.  Biblioteca V Centenario Colcultura Viajeros por Colombia. 1985. Bogotá.
### Outros artigos 
* Arepa de ovo
* Cachapa
Editors

**Editors** (e non *The* Editors) son un grupo británico de indie rock da cidade de Birmingham. Os compoñentes, que se coñeceron na Universidade de Staffordshire, son Tom Smith (compositor/vocalista/guitarrista), Russ Leetch (baixista), Ed Lay (batería) e Chris Urbanowicz (guitarrista), aínda que este último deixou a banda a mediados de abril de 2012. O seu selo indie puro e radical fai que Editors sexan comparados a miúdo con outros grupos como, The Cure, Joy Division, The Smiths, Boto and the Bunnymen, Kitchens of Distinction, The Chameleons, e Interpol, enmarcándose na corrente coñecida como Post punk revival De todos os xeitos, a banda é considerada como capaz de crear o seu propio estilo que lles diferencia doutros grupos do estilo.

A banda non foi coñecida sempre por este nome, sendo coñecidos anteriormente como "(The) Pride", antes de cambiar de compoñentes e renombrarse "Snowfield". Mantiveron este nome ata a súa fichaxe pola discográfica Kitchenware Records en setembro de 2004.

O primeiro sinxelo da banda, "Bullets", foi lanzado nunha edición limitada de 500 copias pola compañía Kitchenware Records o 24 de xaneiro de 2005; rapidamente gañou espazo en emisoras de radio como Xfm e 6 Music. A medida do lanzamento de novos sinxelos a banda foi creándo a súa propia lexión de seguidores.

O seu álbum de estrea, *The Back Room*, foi editado o 25 de xullo de 2005, con grandes eloxios da crítica.

O tema "French Disko", na cara b do sinxelo "Munich", é unha versión dun tema de Stereolab. "The Back Room" foi lanzado nos Estados Unidos o 21 de marzo de 2006. O primeiro single no país norteamericano foi *Munich*, que tamén recibiu o apoio de numerosas emisoras estadounidenses do mesmo xeito que en Gran Bretaña.
Como mostra do éxito que está tendo o grupo fóra da Gran Bretaña, Editors foron invitados a tocar en 2006 en festivais como Coachellla, Lollapalooza ou Benicassim.

## Discografía 
### Álbums 
### Sinxelos 
## Notas 
## Véxase tamén 
### Ligazóns externas 
*Páxina oficial do grupo
*Myspace do grupo
Morcilla

250px|miniatura|dereita|Morcilla alemá.
A **morcilla** ou **morcela** é un embutido sen carne, recheo principalmente con sangue (na súa maioría de porco) callado, de cor escura característica. É un alimento moi estendido que pode atoparse en moitos países, con moitas variedades. A súa elaboración estivo desde sempre intimamente unida á mata do porco, de cando en cando a outros animais, como a vaca ou o cabalo.

## Orixe 
Segundo o filósofo grego Platón (Mithaïcos, 428 a. C.), a morcilla foi inventada polo grego Aftónitas. Aparece unha mención á morcilla na *Odisea* de Homero.

## Ingredientes 
Existen moitas variedades en toda a Península Ibérica e na América Latina así como no resto de Europa, como a Wurstebrot alemán.

A morcilla pode facerse con diferentes ingredientes se ben o sangue, normalmente de porco, é o ingrediente principal, o cal ten que ser remexido cunha aspilladoira durante un anaco para evitar que calle. As morcillas poden ser salgadas ou doces, mais en Galicia son habituais as doces, que amais de azucre (antano adubadas con mel), poden levar uvas, figos pasos e piñóns e, para espesar, miolo de pan, fariña ou arroz. Unha vez introducida esta mondongada nas tripas, átanse unindo os extremos e se cocen durante unha media hora. Despois cólganse para que sequen ben, mais non se afuman.

Á hora de comelas é habitual cortalas en chouchas e fritilas.

## Notas
Condado de Derry

O **Condado de Londonderry** ou **Condado de Derry** (Doire, cuxo significado é "carballo" en irlandés) é un dos seis condados de Irlanda do Norte. Leva o nome da súa cidade máis importante. Derry, despois chamada Londonderry polos británicos. O condado ocupa unha superficie de 2.074 quilómetros cadrados e ten unha poboación de 213.000 habitantes.

O nome está suxeito á disputa política. Os nacionalistas irlandeses prefiren Derry, mentres que os unionistas prefiren Londonderry. Na República de Irlanda é empregado oficialmente o nome Derry, mentres que as autoridades británicas empregan Londonderry.

## Véxase tamén 
### Outros artigos 
* Subdivisións en Irlanda do Norte
Paredes, Corneda, Boimorto

**Paredes** é un lugar da parroquia de Corneda no concello coruñés de Boimorto. No ano 2018 tiña 17 habitantes, 9 homes e 8 mulleres.

## Lugares e parroquias 
### Lugares de Corneda 
### Parroquias de Boimorto
Eleutheria i thanatos

**Ελευθερία ή Θάνατος** (en grego: ***Liberdade ou morte***) é o lema nacional de Grecia. Comezou a ser empregado durante a Guerra de independencia de Grecia en 25 de marzo de 1821. Era o berro de guerra dos rebeldes Gregos que combatían o Imperio Otomán. Foi adoptado despois da independencia.
Imnos is tin Eleftherian

**Imnos is tin Eleucerian** (*Himno á Liberdade*) é o himno nacional de Grecia e de Chipre. Este poema foi escrito por Dionisos Solomos en 1823. A música foi escrita por Nicolaos Mantzaros.

## Versión en grego 
### Υμνος εις την Ελευθερίαν 
Σε γνωρίζω από την κόψη
Του σπαθιού την τρομερή
Σε γνωρίζω από την όψη
Που με βια μετρά τη γη

Απ' τα κόκκαλα βγαλμένη
Των Ελλήνων τα ιερά
**Και σαν πρώτα ανδρειωμένη**
**Χαίρε ω χαίρε ελευθεριά**

### Ymnos eis tin Elephtherían 
Se gnorízo apó tin kópsi 
Tou spathiú tin tromerí;
Se gnorízo apó tin ópsi
Pou me via metrá ti gi.

Ap' ta kókkala vgalméni 
Ton Ellínon ta ierá 
Kai san próta andreioméni 
Haíre o haíre elephteriá.

## Pronunciación 
Se gnorízo apo tin kopsi tu spathiou tin tromeri;

Se gnorízo apo tin ópsi pou me via metrai ti gi.

Ap'ta kókkala vgalméni ton ellínon ta iera,

*kai san próta andreioméni haíre o haíre elephtheriá*

*kai san próta andreioméni haíre o haíre elephtheriá*

*kai san próta andreioméni haíre o haíre elephtheriá*

## Tradución ao galego 
### Himno á liberdade 
Sempre che recoñecerei

pola espada terrible que sostés,

como a terra, con indagatoria visión,

inspeccionas, con espírito atrevido.

Eran os gregos de antano que morrendo

trouxeron o nacemento do noso espírito libre.

Agora, co valor antigo erguéndose,

aclamámoste, ¡Oh liberdade!
Agíla

***Agíla*** é o sexto álbum de estudio do grupo estremeño de rock Extremoduro, gravado e producido por Iñaki "Uoho" Antón e publicado por DRO no 1996.

Trátase probablemente do traballo máis popular da banda, e o que lles consagrou definitivamente como grupo de éxito. Publicado no 1996, un ano despois que o seu predecesor, *Pedrá* e seguindo coa tradición de lanzar un álbum cada ano, de novo por DRO, incorpora unha sección de ventos e outras instrumentacións non usadas anteriormente polo grupo, que en traballos seguintes desenvolveranse ata alcanzar niveis de complexidade superiores. Inclúe algúns dos temas máis famosos do grupo, en especial o seu himno *So payaso*; tamén contén cancións reseñabeis como *Buscando una luna*, *Prometeo*, *Sucede* ou *El día de la Bestia*.

Esta última, concretamente, formou parte da banda sonora da película de igual título de Álex de la Iglesia. Foi durante a xira que seguiu ao álbum como parte da súa promoción durante a cal gravouse o único álbum en directo de Extremoduro, *Iros todos a tomar por culo*, co que se explica que neste haxa tal presenza de temas extraídos de *Agíla*.

## Contido
### Lista de cancións
O Patelas

**Xosé Raido**, nado na Patela (Cuntis) o 16 de agosto de 1916 e finado o 31 de marzo de 2009, foi un gaiteiro e artesán de instrumentos tradicionais, tamén coñecido como **O Patelas**.

## Traxectoria 
De mozo aprendeu a tornear nun pequeno taller familiar na súa aldea natal. Facía gaitas e palletas, curtía as peles de cabra ou de ovella para facer foles e construía instrumentos de percusión: pandeiretas, pandeiros, bombos e tamboriles. Chegou a formar un grupo de gaitas que actuaba nas ruadas.

Tras un tempo desprazouse a Ponferrada para traballar no taller de carpintaría de ENDESA. Entrou en contacto con outros gaiteiros galegos, chegando a formar parte de polo menos cinco cuartetos de gaitas. Estivo algún tempo traballando en Lugo, onde trabaría unha boa amizade cos membros dunha das máis emblemáticas formacións galegas de música tradicional, Os Montes. Patelas animou a Antón Corral, que acababa de incorporarse ao grupo, a dedicarse á construción de instrumentos tradicionais. Tempo despois entrou na escola de gaitas da Deputación Provincial de Lugo e posteriormente a ser director do obradoiro de instrumentos tradicionais da Universidade Popular de Vigo e da banda de gaitas Xarabal.

Retirouse en 1976, ano no que se estableceu definitivamente na súa casa da Patela. Alí fundou un grupo infantil de música e baile tradicional que actuou moito nos concellos próximos, como Catoira, A Estrada, Moraña, Caldas de Reis, Vilagarcía de Arousa, Cambados, Vea e A Ulla, aínda que tamén noutros máis afastados coma Lugo, Vilalba, Manzaneda ou Ponferrada.

Axudou a relanzar a grupos que contarían coa presenza dos seus alumnos, como os Airiños de Cuntis ou Verbo Xido. O maior recoñecemento chegoulle pola recuperación xunto a Camilo Núñez dun instrumento de percusión en desuso, o charrasco, que antigamente se empregaba moito en Cuntis durante o Entroido e Reis.

## Véxase tamén 
### Bibliografía 
* Seixo Pastor, Marcos, "Os nosos músicos: Patelas, o gaiteiro de Cuntis", *A Taboada*, nº III (Cuntis-Moraña, xuño 2001).

### Ligazóns externas 
* Morreu patelas - Galegocarioca. O blogue dun galego no Rio de Janeiro (2009)
Santo Antoniño, Perdecanai, Barro

**Santo Antoniño** é unha vila da parroquia de Perdecanai, no concello pontevedrés de Barro. En 2016 tiña 482 habitantes, 371 máis ca en 2006.

Neste lugar está a casa consistorial do municipio de Barro. Está atravesado pola estrada N-550 de norte a sur.

[dereita|miniatura|200px|[Fito (sinal)|Fito da estrada N-550.]]

## Lugares e parroquias
### Lugares de Perdecanai
### Parroquias de Barro
Primeiro ministro de Grecia

Esta é a listaxe dos **primeiros ministros de Grecia**, de 1827 ata os días de hoxe.

## Primeiros ministros de 1828 ata o 1941 
## Gobernos durante a segunda guerra mundial 
O 1941 a Alemaña nazi invadiu Grecia. Formáronse dous gobernos: un exiliado no Cairo, Exipto, e outro colaboracionista cos alemáns.

## Goberno no exilio no Cairo 
### Gobernos que colaboraron cos nazis 
### Comité pola liberación nacional 
## Gobernos despois da liberación o 1945 ata o 1967 (golpe de estado) 
## Ditadura dos coroneis (1967 - 1974) 
## 3ª República (1974 ata hoxe) 
## Notas 
## Véxase tamén 
* Lista dos presidentes da república helénica

### Ligazóns externas 
* Sitio do primeiro ministro de Grecia en inglés
Condado de Tyrone

O **Condado de Tyrone** (*Contae Tír Eoghain* en irlandés, *Coontie Owenslann* en escocés do Ulster) é o maior dos seis condados de Irlanda do Norte, un dos condados tradicionais da illa de Irlanda, que se localiza na provincia do Ulster.

Posúe unha área de 3,155&nbsp;km² e é o sétimo dos 32 condados irlandeses en tamaño e o oitavo por poboación. É o segundo máis grande dos 9 condados da provincia do Ulster e o cuarto por poboación.

A capital de Tyrone é Omagh. Castlederg e Coalisland son outras poboacións importantes. Antigamente Tyrone chegaba até o Lago Foyle, no norte, incluíndo parte do actual Condado de Londonderry.

Divídese en catro distritos:

* Cookstown
* Dungannon
* Omagh
* Strabane

## Topónimo 
O nome *Tyrone* provén do irlandés *Tír Eoghain* ("terra de Eógan"). Eógan/Eoghan era fillo do rei Niall Noígíallach, e irmán de Conall Gulban, quen lle deu o seu nome ao reino de Tír Chonaill.

## Notas 
## Véxase tamén 
### Outros artigos 
* Subdivisións en Irlanda do Norte
### Ligazóns externas 
* Website do Condado de Tyrone
A Aldea, Covas, Ferrol

**A Aldea** é un lugar da parroquia de Covas no concello de Ferrol na provincia da Coruña. Tiña 147 habitantes no ano 2007 segundo datos do Instituto Nacional de Estadística dos cales eran 66 homes e 81 mulleres, o que supón unha diminución con relación ao ano 2004 cando tiña 158 habitantes.

## Lugares e parroquias 
### Lugares de Covas 
### Parroquias de Ferrol
Cangas de Onís

**Cangas de Onís** (en asturiano '''Cangues d'Onís'*, en castelán: *Cangas de Onís'') é un concello da comunidade autónoma de Asturias. Ten unha área de 213,24&nbsp;km² e unha poboación de 6.260 habitantes (INE, 2022), sendo a súa densidade de poboación de 30,47 hab/km².

## Xeografía 
### Demografía 
## Cultura 
### Patrimonio 
[miniatura|Ponte romana de Cangas, coa famosa [Cruz da Vitoria.]]

## Economía 
A súa actividade económica céntrase na agricultura e a gandería, sendo tamén importante o turismo rural debido á beleza das súas paisaxes. As visitas ao Santuario de Covadonga e os lagos, son unha das localizacións turísticas máis visitadas dentro de todo o Principado de Asturias, sendo un dos concellos que maior número de visitantes recibe na rexión.

## Política e goberno 
miniatura|Casa do concello de Cangas de Onís.
Desde 1979 o partido que máis tempo gobernou foi o PSOE. O actual alcalde é José Manuel González Castro (PP).

## Notas 
## Véxase tamén 
### Ligazóns externas 
* Sitio web oficial do concello
Discografía de Bob Dylan

A continuación detállase unha lista coas publicacións oficiais do músico estadounidense Bob Dylan.

## Álbums 
### Álbums de estudio 
### Álbums recompilatorios 
### Álbums en directo 
### Con Traveling Wilburys 
### Outras aparicións 
* *The Concert for Bangla Desh* (George Harrison, 1971) - 6 cancións
* *Rock of Ages* (The Band, 1972) - 4 cancións
* *The Last Waltz* (The Band, 1978) - 5 cancións
* *Postcards of the Hanging* (The Grateful Dead, 2002) - 1 canción

## Sinxelos 
## Películas 
### Como tema principal 
* ''Don't Look Back* (1967)
* *Eat the Document* (1969)
* *Renaldo and Clara* (1978)
* *The 30th Anniversary Concert Celebration* (1993) #40 U.S.
* *MTV Unplugged* (1995)
* *Masked and Anonymous* (2003)
* *No Direction Home* (2005)

### Como actor 
* *Pat Garrett e Billy the Kid* (1973)
* *Hearts of Fire* (1987)
* *Backtrack* aka "Catchfire" (1990)
* *Paradise Cove* (1999)
* *Masked and Anonymous* (2003)

### Como intérprete 
* *The Concert for Bangladesh* (1972)
* *The Last Waltz* (1978)
* *Gotta Serve Somebody: The Gospel Songs of Bob Dylan DVD* (2006)

## Libros 
* *Tarantula* (1971)
* *Writings And Drawings* (1972)
* *Lyrics: 1962 - 1985*
* *Drawn Blank* (1994)
* *Chronicles, Vol. 1* (2004)
* *Lyrics: 1962 - 2001* (2004)
* *The Lyrics: Since 1962'' (2014)

## Véxase tamén 
### Ligazóns externas 
* AllMusicGuide.com Discografía de Bob Dylan en All Music Guide
Cabaliño (constelación)

**Equuleus** ou **Poldro** é a segunda constelación máis pequena das 88 constelacións, só superada pola Cruz do Sur. A pesar disto e de no ser das máis brillantes (ningunha das súas estrelas supera a magnitude 4), foi unha das 48 constelacións catalogadas por Tolomeo.

## Mitoloxía 
Equuleus é asociado có poldro Celaris, quen foi irmán do cabalo alado Pegaso. Celaris foi regalado a Castor por Mercurio.

## Características notables 
Equleuus non é unha constelación particularmente destacada. A súa estrela máis brillante é α Equulei (Kitalpha), de magnitude 3,92.

Hai poucas estrelas variables en Equuleus. Só cerca de 25 son coñecidas, a meirande parte delas son escuras. γ Equulei é unha variable Alfa2 Canum Venaticorum, cun brillo que varía entre magnitude 4,58 e 4,77 cun período de case 12½ minutos. R Equulei é unha variable Mira cun brillo que oscila entre magnitude 8,0 e 15,7 nun período de preto de 261 días.

Equuleus contén algunhas estrelas dobres de interese. γ Equulei está formada por unha estrela primaria cunha magnitude de preto de 4,7 (lixeiramente variable) e unha estrela secundaria de magnitude 11.6, separadas por 2 segundos de arco. ε Equulei está formada por catro compoñentes. As tres máis brillantes son de magnitudes 6,0, 6,3, e 7,2. δ Equulei é unha estrela binaria cunha órbita periódica de 5,7 anos, este período orbital é o máis curto dos períodos orbitais para unha estrela do tipo binaria visual que se teña datado ata o momento. A separación das dúas compoñentes do sistema nunca supera os 0,35 segundos de arco.

## Estrelas 
:Estrelas con nome propio:
:* (8/α Equ) 3,92 **Kitalpha** [*Kitel Phard, Kitalphar*]
:*: cat[u] al-faras* Parte do cabalo

:Estrelas con designación de Bayer:
:: 10/β Equ 5,16; 5/γ Equ 4,70; 7/δ Equ 4,47; 1/ε Equ 5,30; 2/λ Equ 6,72
:Estrelas con designación de Flamsteed:
:: 3 Equ 5,63; 4 Equ 5,94; 6 Equ 6,07; 9 Equ 5,81

## Táboa de estrelas 
## Obxectos Notables do espazo profundo 
Debido a que é de tamaño pequeno e a súa distancia do plano da Vía Láctea, Equuleus non contén obxectos notables de espazo profundo. Son notables as galaxias NGC 7015, NGC 7040, NGC 7045 e NGC 7046.

## Notas 
## Véxase tamén 
### Bibliografía 
* Burnham, Robert (1978). ''Burnham's Celestial Handbook: An observer's guide to the universe beyond the solar system*, volume 2. Dover Publications, Nova York, Nova York.
* *The Bright Star Catalogue'', 5th revised ed.

### Ligazóns externas 
* The Deep Photographic Guide to the Constellations: Equuleus 
* Star Tales – Equuleus
Galería de imaxes de Coruxo

Imaxes da parroquia de Coruxo no concello de Vigo na provincia de Pontevedra:

## Coruxo

Ficheiro:Igrexa de San Salvador de Coruxo, Vigo.jpg|Igrexa de San Salvador.
Ficheiro:Igrexa de San Salvador de Coruxo, Vigo, Galiza.jpg|Igrexa de San Salvador.
Ficheiro:Igrexa de San Salvador de Coruxo, Vigo 3.jpg|Igrexa de San Salvador.
Ficheiro:Igrexa de San Salvador de Coruxo, Vigo 2.jpg|Igrexa de San Salvador.
Ficheiro:Pedra da Moura ou Pedra de Fragoselo, Coruxo, Vigo.jpg|Pedra da Moura ou Pedra de Fragoselo.

### Monte de Coruxo

Ficheiro:Cogumelos en Coruxo 2.jpg|Cogumelos.
Ficheiro:Monte de Coruxo - Fonte Abilleira.jpg|Fonte da Abilleira.
Ficheiro:Monte de Coruxo - Fonte do Sapo.jpg|Fonte do Sapo.
Ficheiro:Vistas dende Coruxo.jpg|Vistas da Ría de Vigo dende Coruxo.
Ficheiro:Árbore en Coruxo.jpg|Carballo.
Ficheiro:Pedras pintadas en Coruxo 1.jpg|En Coruxo podemos atopar algunhas rochas pintadas con distintos motivos.
Ficheiro:Pedras pintadas en Coruxo 3.jpg|Rocha cun coche pintado.
Ficheiro:Pedras pintadas en Coruxo 5.jpg|En calquera lugar do monte pode aparecer unha rocha decorada.

## Véxase tamén 
### Outros artigos
*Galería de imaxes de Galicia
Preservativo

miniatura|dereita|Preservativo masculino
miniatura|dereita|Preservativo feminino sen anel interno
miniatura|dereita|Preservativo feminino con anel interno

O **preservativo**, tamén chamado **profiláctico** ou popularmente **condón**, é unha funda de goma natural ou artificial, látex, poliuretano que se pon no pene en erección antes de realizar o acto sexual e que retén o seme no caso de preservativo masculino, ou adaptada a morfoloxía feminina para colocar na vaxina e recibir o seme, no caso de preservativo feminino. Utilizase como método de anticoncepción e tamén se usa de xeito profiláctico para evitar a transmisión de ETS. Tamén se chama condón. Orixinalmente o preservativo era para uso masculino, pero na actualidade existen tanto para homes como para mulleres .

miniatura|esquerda|Litografía de Nicolas François Octave Tassaert (1800-1874): *Die vorsichtige Geliebte/ A amante cautelosa.*

## Orixe 
En Exipto, polo menos desde hai 3000 anos, utilizábanse fundas de tea sobre o pene. A lenda do rei grego Minos (1200 a. C.) fai referencia ao emprego de vexigas natatorias de peixe ou vexigas de cabra para reter o seme. Os preservativos máis antigos do mundo que se conservan foron atopados en Inglaterra, en escavacións feitas nos oitenta no Castelo de Dudley e teñen polo menos 450 anos.
Quiché

**Quiché** pode refirirse a :
* O Pobo quiché, que vive en Guatemala de orixe maia.
* A Lingua quiché, falada polo pobo quiché.
* O departamento de El Quiché, división administrativa de Guatemala.
 	
Debe coidarse non confundir o vocábulo *quiché* con *quiche*, torta salgada de orixe francesa.
República parlamentaria

miniatura|500px|dereita|

Unha **República parlamentaria** ou **República constitucional parlamentaria** é unha forma de goberno que opera baixo un sistema parlamentario.

En oposición á República presidencialista e a República semipresidencialista, o xefe do estado, normalmente, non ten poderes executivos reais como un Presidente executivo, xa que a maioría destes poderes fóronlle concedidos ao xefe de goberno, normalmente chamado primeiro ministro. Con todo, o xefe de estado e o xefe de goberno deben formar unha soa oficina nunha república parlamentaria (como Suráfrica ou Botswana), pero o presidente séguese elixindo do mesmo xeito que o primeiro ministro nos estados tipo Sistema de Westminster. En certas ocasións o Presidente ha de ter poder executivo legal, para levar a cabo o día a día das institucións (como en Finlandia ou Irlanda) pero non fan uso destes poderes. Algunhas repúblicas parlamentarias poderían, xa que logo, ser vistas como repúblicas cun sistema semipresidencialista, pero funcionando dunha forma parlamentaria.

## Desenvolvemento histórico 
As repúblicas parlamentarias prototípicas, son aquelas que proveñen de estados que previamente eran monarquías, cun monarca, ou un representante do mesmo (sobre todo nas repúblicas da Commonwealth. Así o rei ou xefe de estado foi substituído por un de elección democrática, pero mantendo a falta de poder executivo do mesmo. Existen, así mesmo, un gran número de repúblicas parlamentarias que foron países cun só partido legal, localizadas no bloque do leste ou na mesma Unión Soviética.

## Lista das actuais Repúblicas parlamentarias 
## Lista de antigas repúblicas parlamentarias 
## Notas 
## Véxase tamén 
* República
* Republicanismo
Sara Montiel

**María Antonia Abad Fernández**, coñecida como **Sara Montiel**, nada en Campo de Criptana (Cidade Real) o 10 de marzo de 1928 e finada en Madrid o 8 de abril de 2013, foi unha actriz e cantante española, nacionalizada mexicana.

## Traxectoria 
Sara Montiel naceu no seo dunha familia manchega humilde subsistindo por medio da agricultura, xa que o seu pai era campesiño. A beleza e os dotes artísticos, impresionaron a Vicente Casanova, un influente produtor (un dos donos de CIFESA) e axente de publicidade que a viu e ouviuna cantar durante unha procesión da Semana Santa de Orihuela, Alacant. Vicente procurou que a moza recibise un adestramento básico en declamación e canto.

A súa primeira película foi *Te quiero para mí* aparecendo como actriz secundaria na repartición facendo de *María Alejandra*, pero foi a partir de *Empezó en boda* onde usaría o nome artístico de **Sara Montiel**.

O seu primeiro papel de importancia foi en *Locura de amor*, á que seguiron *La mies es mucha*, *Pequeñeces* e *El capitán veneno*. Sara Montiel cumpriu a súa ambición de marchar traballar ó estranxeiro e concretamente a México e aos EUA, onde chegou a traballar en Hollywood.

O 31 de maio de 2008 recibiu a Medalla de Ouro de Castela-A Mancha.

## Filmografía 
* *Te Quiero para mí* (1944)
* *Empezó en boda* (1944)
* *Bambú* (1945)
* *Se le fue el novio* (1945)
* *El misterioso viajero del Clipper* (1946)
* *Por el gran premio* (1946)
* *Vidas confusas* (1947)
* *Confidencia* (1947)
* *Mariona Rebull* (1947)
* *Don Quijote de la Mancha*
* *Alhucemas* (1948)
* *Locura de amor* (1949)
* *La mies es mucha* (1949)
* *Pequeñeces* (1950)
* *That man from Tangier* (1950)
* *Furia Roja* (1950)
* *Cárcel de mujeres* (1951)
* *Ahí viene Martín Corona* (1951)
* *El enamorado* (1951)
* *Ella, Lucifer y yo* (1952)
* *Yo soy gallo dondequiera* (1952)
* *Piel canela* (1953)
* *Porque ya no me quieres* (1953)
* *Se solicitan modelos* (1954)
* *Frente al pecado de ayer* (1954)
* *Yo no creo en los hombres* (1954)
* *Vera Cruz* (1954)
* *Donde el círculo termina* (1955 )
* *Serenade* (1956)
* *Iuma, a carreira da frecha* (1957)
* *El último cuplé* (1957)
* *La Violetera* (1958)
* *Carmen la de Ronda*
* *Mi último tango* (1960)
* *Pecado de amor* (1961)
* *La bella Lola* (1962)
* *Noches de Casablanca* (1963)
* *Samba* (1964)
* *La dama de Beirut* (1965)
* *La mujer perdida* (1966)
* *Tuset Street* (1967)
* *Esa mujer* (1969)
* *Varietés* (1971)
* *Cinco almohadas para una noche* (1973)
* *Asaltar los cielos* (documental, 1996) 
* *Sara, una estrella* (documental, 2001) 
* *Machín, toda una vida* (documental, 2002) 
* *Mil nubes de paz* (2003, co seu tema "Nena" na banda sonora).
* *La mala educación* (2004, con 2 cancións na súa voz na banda sonora).

## Notas
Circuíto Bremgarten

O **Circuíto de Bremgarten** foi un circuíto de carreiras de 7,280 km para a disputa de probas automobilísticas que se atopaba na vila de Bremgarten, preto de Berna, Suíza, que anteriormente foi sede do Gran Premio de Suíza de 1933 a 1954 (Fórmula Un, de 1947 a 1954) e do Gran Premio de Suíza de motociclismo en 1949 e de 1951 ata 1954.

Bremgarten construíuse como pista de motocicletas en 1931 no *Bremgartenwald* (bosque de Bremgarten) no norte de Berna. O circuíto en si non tiña unha verdadeira recta, senón que era unha colección de curvas de alta velocidade. Foi sede da súa primeira carreira de automóbiles no 1934, que se cobrou a vida do piloto Hugh Hamilton. En 1948 cobrou a vida do corredor italiano Achille Varzi. Desde o primeiro momento, as vías arboradas de Bremgarten, moitas veces as malas condicións de luz e os cambios na capa de rodaxe fixeron que o que se recoñeceu era un circuíto moi perigoso, especialmente con choiva.

Bremgarten non acolleu un evento oficial de motorsport desde 1955, cando os deportes de carreiras con espectadores, a excepción da escalada e os rallyes, foron prohibidos en Suíza como reacción a traxedia de Le Mans de 1955. Aínda que houbo un Gran Premio de Suíza de 1982, tivo lugar en Dijon, Francia. O 6 de xuño de 2007 a cámara baixa do parlamento suízo aprobou unha emenda para levantar a prohibición, 97 a favor e 77 en contra. A lexislación non pasou pola cámara alta da cámara alta, e retirouse en 2009 tras ser rexeitada dúas veces.

## Historia 
O circuíto construíuse no ano 1931 nunha zona boscosa ó norte de Berna, tiña unha lonxitude de 7,28 km, e unha zona de curvas que se tomaban a alta velocidade que facían deste circuíto un dos máis perigosos para disputar unha carreira.

A primeira carreira automobilística que se disputou no ano 1934 xa tivo un tráxico accidente no que perdeu a vida o piloto Hugh Hamilton. O circuíto era moi perigoso pois tiña moitas árbores preto da pista, especialmente cando chovía.

Así a todo chegáronse a disputar carreiras de Fórmula 1, en concreto o Gran Premio de Suíza, que se disputou nos anos 1951-1955.

### Todos os gañadores de Fórmula 1, no circuíto de Bremgarten 
**Rékords**Piloto: Juan Manuel Fangio (2)&nbsp;• País piloto: Italia (3)&nbsp;• Construtor: Alfa Romeo/Ferrari (je 2)&nbsp;• Motor: Alfa Romeo/Ferrari (ambos 2)&nbsp;• Pneus: Pirelli (4)

## Notas
;Referencias

## Véxase tamén
### Ligazóns externas
*Circuit Bremgarten (1950-1954) on Google Maps (Pistas históricasa da Fórmula 1)
Campo de Criptana

miniatura|right|Varios dos dez muíños nun prado adxacente ao centro da localidade.
**Campo de Criptana** é un concello da provincia de Cidade Real, na comunidade de Castela-A Mancha. Atópase situado na comarca natural da Mancha, dentro da subcomarca denominada Mancha Alta.

## Demografía e xeografía
O concello de Campo de Criptana localízase no sector central das terras manchegas. O seu termo municipal limita coas localidades de Alcázar de San Juan ao oeste, Tomelloso e Arenales de San Gregorio ao sur e Pedro Muñoz ao leste, en Cidade Real; e coas toledanas de El Toboso, Miguel Esteban e Quero ao norte.

Fonte: Datos oficiais do Instituto Nacional de Estadística
Nonpoint

**Nonpoint** é un grupo estadounidense de nu metal e rock alternativo, formado en Fort Lauderdale, Florida no ano 1997.

## Band members 
## Discografía 
* *Separate Yourself - 1998
* *Struggle* - 1999
* *Statement* - 2000 (MCA Records)
* *Development* - 2002 (MCA Records)
* *Recoil* - 2004 (Lava Records)
* *To the Pain* - 2005 (Bieler Bros.)
* *Vengeance* - 2007 (Bieler Bros.)
* *Miracle* - 2010 (Rocket Science)
* *Nonpoint* - 2012 (Razor & Tie)
* *The Return'' - 2014
Circuíto de Le Mans

O **Circuíto Bugatti** é un circuíto de automobilismo no sur de Le Mans, no departamento de Sarthe na rexión dos Países do Loira no Francia. É o percorrido adicional permanente da pista de carreiras tradicional de 13´626 km de lonxitude do Circuíto de Le Mans ou Circuíto de La Sarthe, que se percorre no sentido horario, abriuse en 1965 cunha lonxitude de 4,422 km e serve, entre outras cousas, como sede do Gran Premio de Francia como parte do Campionato do Mundo de Motociclismo e foi sede do DTM ata 2008.

## Circuíto de La Sarthe 
O **Circuíto de La Sarthe** é un circuíto de carreiras semipermanente localizado en Le Mans, Francia. Ten unha lonxitude de 13'629 quilómetros. Este circuíto é moi famoso, xa que acolle a carreira de resistencia máis importante do mundo dende 1923, as 24 Horas de Le Mans. O trazado ten grande abundancia de longas rectas e chicanes. En total, o Circuíto de La Sarthe conta con 38 curvas.

## Circuíto de Bugatti 
O **Circuíto de Le Mans** tamén nomeado **Autódromo Bugatti**  en honor a Ettore Bugatti é un circuíto de carreiras localizado en Le Mans, Francia.

## Utilización 
O circuíto usa parte do trazado utilizado polas famosas 24 Horas de Le Mans, carreira que  tén un trazado construído expresamente para a carreira.

O circuíto de Le Mans é utilizado tamén para as carreiras de motos das 24 horas de Le Mans, ademais de disputarse o GP de Francia de motos entre outros.

## Fórmula 1 
Neste circuíto disputouse o Gran Premio de Francia de 1967, única vez que a Fórmula 1 utilizou o circuíto.

### Todos os gañadores de Fórmula 1, no Autodromo Bugatti 
## DTM 
O DTM celebrouse no Circuíto Bugatti nos anos 2006 e 2008.

### Todos os gañadores do DTM, no Autodromo Bugatti 
## Marcas por volta 
Desde a súa creación en 1923, como resultado de cambios constantes, a lonxitude do circuíto non deixa de cambiar.

## Notas
## Véxase tamén
### Bibliografía
### Outros artigos
* 24 Horas de Le Mans

### Ligazóns externas
*Páxina oficial
*RacingCircuits.info's history of Circuit de la Sarthe
*Trackpedia's guide to driving Le Mans 
*Satellite Picture by Google Maps
*History and track maps 1921–2006
* Trackpedia's guide to Le Mans Bugatti 
*Track Reviewers reviews of Le Mans
Nava de la Asunción

**Nava da Asunción** é un concello de España, na provincia de Segovia, comunidade autónoma de Castela e León. Nesta localidade naceu en 1893 o militar republicano Segismundo Casado López.

## Demografía 
Segundo o INE, no ano 2024 tiña unha poboación de 2&nbsp;787 habitantes.

## Notas 
## Véxase tamén
Sheldon Lee Glashow

**Sheldon Lee Glashow**, nado en Nova York en 1932, é un físico e catedrático norteamericano galardoado co Premio Nobel de Física no ano 1979.

## Biografía 
Naceu o 5 de decembro de 1932 na vila de Nova York, fillo de inmigrantes rusos de tradición xudía. Estudou no *Bronx High School of Science*, onde coñeceu a Steven Weinberg, e posteriormente licenciouse en Física no ano 1954 na Universidade Cornell. En 1959 conseguiu o doutoramento na Universidade Harvard baixo a supervisión de Julian Schwinger, e ampliou os seus estudos no Instituto Niels Bohr de Copenhague, o CERN e no Instituto Tecnolóxico de California.

Entre 1982 e 1984 Glashow foi profesor de física na Universidade de Houston, e desde aquel ano é o da Universidade de Boston.

## Investigacións científicas 
Xunto a Steven Weinberg e Abdus Salam desenvolveu a teoría da interacción electrodébil pola cal o electromagnetismo e a Interacción nuclear débil son, baixo certas condicións, unha mesma e única interacción. Grazas a estes traballos púidose comprobar como esta teoría era aplicable a todas as partículas e non tanto só aos leptóns.

En 1979 Glashow, xunto con Steven Weinberg e Abdus Salam, serían galardoados co Premio Nobel de Física *polos seus traballos sobre a Interacción electrodébil*.

Posteriormente estudou a relación materia/antimateria, os neutrinos e realizou tamén varios tests de comprobación da relatividade especial descrita por Albert Einstein. Así mesmo destaca por ser un dos científicos máis escépticos da teoría das supercordas, que intenta explicar á vez todas as partículas subatómicas existentes e unificar todas as forzas da natureza.

## Libros 
* Interactions. A Journey through the Mind of a Particle Physicist and the Matter of this World.
* The Charm of Physics.

## Notas 
## Véxase tamén 
### Ligazóns externas 
* Páxina do Instituto Nobel, Premio Nobel de Física 1979
Circuíto de Pescara

O **Circuíto de Pescara** é un circuíto de estrada de 25,8&nbsp;km preto de Pescara, Italia. A pista tiña dúas longas rectas entre os pobos, así como esixentes curvas no trazado costeiro. Os camiños eran estreitos e cheos de fochancas, e os 25.8 Km. de lonxitude convertérono no circuíto máis longo. A primeira carreira tivo lugar en 1924.

O circuíto foi utilizado no 1957 para o Campionato mundial de Fórmula 1. A carreira se celebrou excepcionalmente a causa da improvisada cancelación do Gran Premio de Bélxica e dos Países Baixos. A última carreira foi en 1961. Despois o circuíto foi retirado permanentemente como un lugar de carreiras, xa que era imposible para os organizadores garantir a seguridade dos condutores e espectadores.

### Todos os gañadores de Fórmula 1, no circuíto de Pescara
Circuíto de Mosport Park

**Mosport Park** (nome oficial actual: **Mosport International Raceway**) é un autódromo situado en Bowmanville, Canadá. As instalacións inclúen un circuíto asfaltado de 3.960 metros de extensión, un óvalo asfaltado de 800 metros, un circuíto de 2.400 metros para clases de condución avanzada, e un circuíto de karting de 1.400 metros.

Mosport Park recibiu a numerosas categorías de automobilismo, tales como a Fórmula 1, o Campionato Mundial de Resistencia, a Indy Racing League, a CanAm e a American Le Mans Series.

### Todos os gañadores de Fórmula 1, no circuíto de Mosport Park
Magnum Photos

**Magnum Photos** é unha cooperativa internacional de fotografía posuída polos propios fotógrafos, con oficinas localizadas en Nova York, París, Londres e Tokyo. En palabras do cofundador **Henri Cartier-Bresson**, "Magnum é unha comunidade de pensamentos, unha cualidade humana compartida, unha curiosidade sobre o que está a pasar no mundo, un respecto polo que está a pasar no mundo, e un desexo de transcribilo visualmente."
Os fotógrafos de guerra Robert Capa, David "Chim" Seymour, William Vandivert, Henri Cartier-Bresson, e George Rodger fundaron Magnum en 1947, respondendo ás súas experiencias da segunda guerra mundial. Magnum é unha das primeiras axencias fotográficas cooperativas, posuídas e administradas por completo polos seus membros. O modelo serve como soporte para os fotógrafos, que reteñen tódolos dereitos e o copyright do seu propio traballo.
 
A cooperativa Magnum ten incluído reporteiros gráficos procedentes de toda a xeografía do globo e teñen cuberto moitos acontecementos históricos do século vinte. Os arquivos da cooperativa inclúen fotografías describindo a vida familiar, drogas, relixión, guerra, pobreza, fame, crime, políticos e famosos.

## Lista de fotógrafos membros da axencia 
### A 
* Abbas
* Eve Arnold
* Marla Albrecht

### B 
* Micha Bar Am
* Bruno Barbey
* Jonas Bendiksen
* Ian Berry
* Brian Brake
* René Burri

### C 
* Carl De Keyzer
* Cornell Capa
* Robert Capa
* Henri Cartier-Bresson
* Chien-Chi Chang

### D 
* Antoine D'Agata
* Bruce Davidson
* Carl de Keyzer
* Raymond Depardon
* Thomas Dworzak

### E 
* Nikos Economopoulos
* Elliott Erwitt

### F 
* Martine Franck
* Stuart Franklin
* Leonard Freed
* Paul Fusco

### G 
* Jean Gaumy
* Bruce Gilden
* Burt Glinn
* Cristina García Rodero
* Maya Goded
* Jim Goldberg
* Philip Jones Griffiths
* Harry Gruyaert
* Ara Güler

### H 
* Ernst Haas
* Philippe Halsman
* Charles Harbutt
* Erich Hartmann
* David Alan Harvey
* Thomas Hoepker
* David Hurn
* Mai Ha

### K 
* Richard Kalvar
* Josef Koudelka
* Hiroji Kubota

### L 
* Sergio Larrain
* Guy Le Querrec
* Erich Lessing
* Herbert List

### M 
* Alex Majoli
* Constantine Manos
* Peter Marlow
* Steve McCurry
* Susan Meiselas
* Wayne F. Miller
* Inge Morath
* John G. Morris (editor de fotografías)

### P 
* Trent Parke
* Martin Parr
* Paolo Pellegrin
* Gilles Peress
* Gueorgui Pinkhassov
* Mark Power

### R 
* Raghu Rai
* Eli Reed
* Marc Riboud
* Miguel Rio Branco
* George Rodger

### S 
*  Sebastião Salgado (ata 1994)
* Lise Sarfati
* Ferdinando Scianna
* Ernst Scheidegger
* David Seymour
* Marilyn Silverstone
* W. Eugene Smith
* Alec Soth
* Chris Steele-Perkins
* Dennis Stock

### T 
* Nicolas Tikhomiroff
* Larry Towell

### U 
* Ilkka Uimonen

### V 
* John Vink

### W 
* Alex Webb
* Simon Wheatley
* Donovan Wylie

### Z 
* Patrick Zachmann

## Véxase tamén
### Ligazóns externas 
* Sitio web oficial de Magnum